Diari Oficial de la Generalitat Valenciana


Sumari del DOGV 9423, del 08-09-2022 (2022/7959)

RESOLUCIÓ de 29 de juny de 2022, de la Direcció General d'Indústria, Energia i Mines, per la qual s'atorga la primera pròrroga de la vigència de la concessió d'explotació derivada de permís d'investigació «Serreta Llarga», número 2355; s'autoritza el projecte d'ampliació de la superfície d'explotació, i s'aprova el Pla de restauració integral de la concessió d'explotació denominada «Serreta Llarga», número 2355, del Registre Miner de la Província d'Alacant, recursos de la secció C), Calcàries i margues, de la Llei de mines, en el terme municipal d'Alacant, titularitat de Cemex España Operaciones, SLU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9423

Data del DOGV
:   08-09-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7959


Data del document
:   29-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 29 de juny de 2022, de la Direcció General d'Indústria, Energia i Mines, per la qual s'atorga la primera pròrroga de la vigència de la concessió d'explotació derivada de permís d'investigació «Serreta Llarga», número 2355; s'autoritza el projecte d'ampliació de la superfície d'explotació, i s'aprova el Pla de restauració integral de la concessió d'explotació denominada «Serreta Llarga», número 2355, del Registre Miner de la Província d'Alacant, recursos de la secció C), Calcàries i margues, de la Llei de mines, en el terme municipal d'Alacant, titularitat de Cemex España Operaciones, SLU. [2022/7959]  
Vistos els expedients instruïts pel Servei Territorial d'Indústria, Energia i Mines d'Alacant:  
- MIEXPA/2010/4/03 de sol·licitud d'autorització d'ampliació de la superfície d'explotació en la concessió d'explotació de recursos de la Secció C), denominada Serreta Llarga núm. 2355 del Registre Miner d'Alacant, al terme municipal d'Alacant.  
- MIPREC/2017/1/03 de sol·licitud de pròrroga de la concessió d'explotació derivada de permís d'investigació de recursos de la Secció C), denominada Serreta Llarga núm. 2355 del Registre Miner d'Alacant, en el terme municipal d'Alacant.  
Promoguts per la mercantil CEMEX España Operaciones, SLU, CIF Z74454531 i tenint en compte els següents:  
  
Antecedents  
Primer. Per Resolució de la Direcció General d'Indústria i Energia de data 15 de gener de 1993, s'atorga la concessió d'explotació derivada de permís d'investigació Serreta Llarga núm. 2355 del Registre Miner de la província d'Alacant a la mercantil CIA. Valenciana de Cementos Portland, SA, i es notifica al titular en data 29 d'octubre de 1993.  
  
Segon. Amb data 13 d'octubre de 2005, el Servei Territorial d'Indústria i Seguretat Industrial d'Alacant va autoritzar el canvi de denominació social de diferents drets miners de CIA. Valenciana de Cementos Portland, SA CEMEX España, SA, entre els quals es trobava la concessió d'explotació derivada de permís d'investigació de recursos de la Secció C), denominada Serreta Llarga núm. 2355.  
  
Tercer. Amb data de registre d'entrada 4 de juny de 2010 en el Servei Territorial d'Indústria i Innovació d'Alacant, l'entitat CEMEX España, SA, va presentar escrit sol·licitant l'ampliació de la superfície d'explotació, aportant entre una altra, la documentació següent (expedient MIEXPA/2010/4/03):  
1. Projecte d'explotació. (Abril 2010).  
2. Pla de restauració integral. (Abril 2010).  
3. Estudi d'impacte ambiental. (Abril 2010).  
4. Estudi d'integració paisatgística. (Abril 2010).  
5. Estudi acústic. (Abril 2010).  
Quart. Amb data de registre d'eixida de 6 de juliol de 2010, del Servei Territorial d'Indústria i Innovació d'Alacant, es va indicar a la mercantil interessada que els projectes no s'ajustaven a les prescripcions imposades per ADIF per al tram de la via Alacant-Madrid al seu pas per la concessió Serreta Llarga, on es defineix una zona d'exclusió de labors mineres de 150 m a cada costat de l'eix de la traça.  
El 6 d'agost de 2010, va tindre entrada en l'esmentat servei territorial els nous projectes adaptats a l'indicat per l'administrador d'Infraestructures Ferroviàries.  
Cinqué. El 22 de setembre de 2010 es va publicar en el Diari Oficial de la Generalitat Valenciana, la informació pública de la sol·licitud d'ampliació a la concessió d'explotació Serreta Llarga, en el terme municipal d'Alacant sense que constaren al·legacions durant el seu període hàbil de publicació.  
Sisé. Amb data 17 de novembre de 2010, té entrada en el Servei Territorial d'Indústria i Innovació escrit de l'Ajuntament d'Alacant adjuntant còpia del Butlletí Oficial de la Província núm. 238 de data de publicació 15 de desembre de 2009, on apareixia publicada la sol·licitud de llicència ambiental realitzada per CEMEX España, SA, per a la pedrera d'extracció de calcàries i margues en el paratge Serreta Llarga.  
  
Al costat d'aquesta, es troben les al·legacions presentades per Miguel Ángel Pavón García en nom propi i del partit polític Esquerra Unida del País Valencià, totes aquestes orientades cap a la llicència d'obertura i el seu estudi d'impacte ambiental.  
Així mateix, amb data 23 de novembre de 2010, es rep escrit en el Servei Territorial d'Indústria i Innovació per part de la mercantil CEMEX España, SA, donant resposta a les al·legacions citades.  
Seté. Amb data de registre d'eixida 10 de desembre de 2010, el Servei Territorial d'Indústria i Innovació d'Alacant va donar trasllat del Pla de restauració integral de l'esmentada concessió a la Conselleria de Medi Ambient, Aigua, Urbanisme i Habitatge, per a l'emissió d'informe sobre la base del Decret 82/2005, de 22 d'abril, del Consell de La Generalitat, d'Ordenació Ambiental d'Explotacions Mineres en Espais Forestals de la Comunitat Valenciana.  
Huité. Amb data d'entrada de 21 d'agost de 2013, es va rebre en el Servei Territorial d'Indústria i Innovació d'Alacant informe favorable de la Direcció General del Medi Natural de data 24 de juliol de 2013, la còpia del qual s'acompanya a aquesta resolució, fent referència únicament als efectes forestals.  
Nové. Amb data de registre d'eixida 26 de setembre de 2013 el Servei Territorial d'Energia d'Alacant (d'ara en avant STEA), va donar trasllat a la Conselleria d'Infraestructures, Territori i Medi Ambient projectes i documentació complementària a fi que es complira la Llei 2/1989, de 3 de març, de la Generalitat Valenciana d'impacte ambiental, i el seu Reglament de desenvolupament aprovat pel Decret 162/1990, de 15 d'octubre, així com del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres.  
  
Deu. L'11 d'octubre de 2013, per resolució de l'STEA, es va autoritzar la transmissió de diferents drets miners de CEMEX España, SA, CEMEX España Operaciones, SLU, entre els quals es trobava la concessió d'explotació derivada de permís d'investigació de recursos de la Secció C), denominada Serreta Llarga núm. 2355.  
  
Onze. Amb data 14 de juliol de 2017, la Direcció General de Medi Natural i d'Avaluació Ambiental (d'ara en avant DGMNEA), va emetre la declaració d'impacte ambiental, que es considera acceptable als sols efectes ambientals, que va ser publicada en el Diari Oficial de la Generalitat Valenciana, núm. 8142, de data 5 d'octubre de 2017.  
Dotze. Amb data 3 de novembre de 2017, CEMEX España Operaciones, SLU, va sol·licitar la pròrroga per 30 anys de la concessió denominada Serreta Llarga núm. 2355, atorgada el 15 de gener de 1993, i ja que disposava de la continuïtat de recursos i d'informe forestal favorable de data 24 de juliol de 2013 així com declaració d'impacte ambiental de data 14 de juliol de 2017, la qual cosa va motivar la tramitació d'expedient MIPREC/2017/1/03.  
Tretze. Amb data 13 de febrer de 2018, l'STIEA va comunicar a l'Ajuntament d'Alacant la situació en què es trobava l'expedient perquè, en el termini de deu dies, al·legara el que considerara oportú, sobre la base d'un escrit d'octubre de 2009, en el qual comunicava a l'STEA, el Decret de suspensió de l'activitat d'extracció d'àrids per falta de llicència ambiental, sense que fins hui s'haja rebut contestació sobre aquest tema. Des de l'Ajuntament d'Alacant, es va accedir a la notificació en data 14 de febrer de 2018.  
Catorze. Amb data 8 de maig de 2018, el Servei Territorial d'Indústria i Energia d'Alacant (d'ara en avant STIEA), va autoritzar la sol·licitud de la mercantil CEMEX España Operaciones, SLU referent a l'acumulació de l'expedient MIEXPA/2010/4/03 de sol·licitud d'autorització d'ampliació de la superfície d'explotació en la concessió d'explotació de recursos de la Secció C), denominada Serreta Llarga núm. 2355 del Registre Miner d'Alacant, en el terme municipal d'Alacant, a l'expedient MIPREC/2017/1/03 de sol·licitud de pròrroga de la concessió d'explotació derivada de permís d'investigació de recursos de la Secció C), denominada Serreta Llarga núm. 2355 del Registre Miner d'Alacant, en el terme municipal d'Alacant.  
  
Quinze. Amb data 4 d'agost de 2020, es va remetre a la Direcció General d'Indústria, Energia i Mines, la proposta de resolució de l'STIEA, per la qual s'autoritzava el projecte d'ampliació de la superfície d'explotació, s'aprobava el Pla de restauració integral i s'autoritzava la pròrroga de vigència de la concessió d'explotació derivada de permís d'investigació. Així mateix, es van remetre els expedients MIPREC/2017/1/03 i MIEXPA/2010/4/03 (en paper).  
Setze. Amb data 14 d'octubre de 2020, mitjançant nota de règim interior, la Direcció General d'Indústria, Energia i Mines, va instar l'òrgan territorial a completar la instrucció de l'expedient mitjançant la realització de determinades esmenes d'errors en els expedientes indicats.  
  
Dèsset. Amb data 11 de novembre de 2020, des de l'STIEA, es va requerir a la mercantil interessada els projectes i plans refosos, perquè incorporaren la zona d'exclusió de labors mineres imposades per ADIF, fases d'explotació restauració indicant la duració d'aquestes.  
  
Díhuit. Amb data 14 d'abril de 2021, el titular va aportar a l'STIEA nova documentació acompanyada d'escrit aclaridor de les esmenes dutes a terme mitjançant nota de règim interior que feia referència a l'antecedent setze. En concret es van presentar:  
1. Projecte d'explotació, de data 9 d'abril de 2021.  
2. Pla de restauració integral, de data 9 d'abril de 2021.  
3. Estudi d'impacte ambiental, de data 9 d'abril de 2021.  
4. Document de síntesi, de data 9 d'abril de 2021.  
Dènou. El personal tècnic de la Secció de Mines, del Servei Territorial d'Indústria, Energia i Mines d'Alacant (d'ara en avant STIEMA), va emetre informe en data 13 de maig de 2021 pel qual es proposava elevar proposta de resolució a la Direcció General d'Indústria, Energia i Mines (d'ara en avant DGIEM).  
Vint. Amb data 21 de maig de 2021 es va dictar nova proposta de resolució, que anul·lava l'anterior de data 4 d'agost de 2020, per la qual s'autoritzava el Projecte d'ampliació de la superfície d'explotació, és aprovat Pla de restauració Integral i s'autoritzava la pròrroga de la concessió d'explotació derivada de permís d'investigació denominat Serreta Llarga amb núm. 2355.  
Vint-i-un. L'STIEMA, va ampliar informe en data 6 de juliol de 2021 en relació amb les garanties i les seues fases de depòsit seguint noves indicacions de la DGIEM. Així mateix, en data 19 d'octubre de 2021 es va requerir al promotor la justificació emesa per l'òrgan ambiental de la vigència de la declaració d'impacte ambiental de data 14 de juliol de 2017 i la correcció del perímetre d'afecció respectant la distància marcada.  
Vint-i-dos. Amb data 31 de gener de 2022, es dicta Resolució de la Direcció General del Medi Natural i d'Avaluació Ambiental per la qual es concedeix a la promotora CEMEX España Operaciones, SLU una pròrroga per dos anys de la vigència de la declaració d'impacte ambiental emesa.  
Vint-i-tres. Amb data 2 de març de 2022, té entrada en el registre de l'STIEMA, per part del promotor, la presentació del projecte d'explotació i Pla de restauració integral esmenant exclusivament les coordenades UTM de la demarcació per coordenades geogràfiques.  
  
Vint-i-quatre. El personal tècnic de la Secció de Mines de l'STIEMA, emet informe en data 3 de març de 2022 pel qual proposa elevar proposta de resolució a la Direcció General d'Indústria, Energia i Mines anul·lant els informes emesos en data 13 de maig de 2021 i 6 de juliol de 2021.  
Vint-i-cinc. Amb data 3 de març de 2022, es dicta per l'STIEMA nova proposta de resolució, que anul·la les anteriors de data 4 d'agost de 2020 i 21 de maig de 2021, per la qual s'autoritza el projecte d'ampliació de la superfície d'explotació, s'aprova el Pla de restauració integral i s'autoritza la pròrroga de la concessió d'explotació derivada de permís d'investigació Serreta Llarga núm. 2355.  
  
  
Fonaments de dret  
Primer. El títol V, capítol IV, de la Llei 22/1973, de 21 de juliol, de mines i el seu anàleg en l'RD 2857/1978, de 25 d'agost, pel qual s'aprova el Reglament general per al règim de la mineria, en els quals es regulen els aprofitaments de recursos de la Secció C), així com les condicions generals que s'imposen a aquests.  
L'article 2 del Reglament general per al règim de la mineria, aprovat per l'RD 2857/1978, de 25 d'agost, en el qual s'estableix que l'atorgament d'una autorització, un permís o una concessió per a l'exploració, investigació, aprofitament o explotació, de jaciments minerals i recursos geològics, s'entén sense perjudici de tercer i no exclou la necessitat d'obtindre les altres autoritzacions i concessions que d'acord amb les lleis siguen necessàries.  
Segon. La Llei 21/2013, de 9 de desembre, d'avaluació ambiental, la Llei 2/1989, de 3 de març, de la Generalitat Valenciana d'impacte ambiental i el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
Tercer. El Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres i el Decret 82/2005, de 22 d'abril, del Consell de la Generalitat, d'Ordenació Ambiental d'Explotacions Mineres en Espais Forestals de la Comunitat Valenciana, que regulen el Pla de restauració integral del qual han de disposar les explotacions mineres.  
Quart. El Decret 23/2013, de 25 de gener, del Consell, pel qual s'estableixen mesures per a l'agilitació i simplificació administrativa de procediments en matèria de mineria.  
Cinqué. El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions i el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
El Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, que estableix que la Direcció General d'Indústria, Energia i Mines exercirà les funcions en matèria de mineria.  
L'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
Sisé. L'article 4 de l'Ordre14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners.  
Vist l'anterior, els preceptes legals citats i altres disposicions d'especial i general aplicació, aquesta Direcció General d'Indústria, Energia i Mines, resol:  
  
Primer  
Atorgar a la societat CEMEX España Operaciones, SLU, amb NIF: V-33.084.297, la primera pròrroga de la vigència de la concessió d'explotació derivada de permís d'investigació denominada Serreta Llarga, núm. 2355, del registre miner de la província d'Alacant, per a recursos de la Secció C), calcàries i margues, de la Llei de mines, per a una extensió de 16 quadrícules mineres, en el terme municipal d'Alacant, província d'Alacant, per un període de trenta anys, en els termes i condicions especials que s'inclouen en aquesta resolució.  
  
La designació de la concessió minera atorgada és la definida en el Pla de demarcació de data maig de 1985 les coordenades geogràfiques del qual, referides al meridià de Madrid i delimitada pels vèrtexs següents,  
  
DESIGNACIÓ COORDENADES GEOGRÀFIQUES (MADRID)  
 LONGITUD (E) LATITUD (N)  
P.P. 3° 08- 00?- 38° 23 00  
Vèrtex 2 3° 09- 20?- 38° 23- 00?-  
Vèrtex 3 3° 09'20?- 38° 21 40  
Vèrtex 4 3° 08 00 38° 21 40  
  
  
La designació de la concessió minera atorgada prenent com a origen de longituds el meridià de Greenwich, el·lipsoide Hayford, dàtum europeu (sistema de referència ED50):  
  
DESIGNACIÓ COORDENADES GEOGRÀFIQUES (ED50)  
 LONGITUD (W) LATITUD (N)  
P.P. 0° 33- 8,07805?- 38° 23 7,73172  
Vèrtex 2 0° 31- 48,06249?- 38° 23- 7,73488?-  
Vèrtex 3 0° 31- 48,07437?- 38° 21 47,72015  
Vèrtex 4 0° 33 8,07641 38° 21 47,73344  
  
  
Utilitzant l'aplicació de transformació de coordenades de l'Institut Geogràfic Nacional (http://www.ign.es/wcts-app) s'obtenen les coordenades següents transformades georeferenciades al sistema ETRS89, al qual fa referència la Llei 18/2014, de 15 d'octubre, per la qual es modifica l'article 76.2 de la Llei 22/1973, de 21 de juliol, de mines.  
  
DESIGNACIÓ COORDENADES GEOGRÀFIQUES (ETRS89)  
 LONGITUD (W) LATITUD (N)  
P.P. 0° 33 12,37965 38° 23 3,37749  
Vèrtex 2 0° 31 52,36938 38° 23 3,37367  
Vèrtex 3 0° 31 52,37813 38° 21 43,36978  
Vèrtex 4 0° 33 12,38828 38° 21 43,37715  
  
  
Aquesta concessió s'atorga per a l'execució del projecte d'explotació que consta en l'expedient datat al març de l'any 2022 (visat núm. 6158/2022 pel Col·legi Oficial d'Enginyers Tècnics i Graus en Mines i Energia del Sud-est i de data 02.03.2022), amb una superfície total de 546.709,83 m², segons declaració d'impacte ambiental de 14 juliol de 2017, que afecta parcialment la parcel·la 3 del polígon 43 del cadastre del terme municipal d'Alacant.  
Estant delimitada la zona d'afecció del mencionat projecte d'explotació segons les coordenades UTM ETRS89:  
Segon  
Autoritzar a la societat CEMEX España Operaciones, SLU, amb NIF N62623481, el projecte d'ampliació de la superfície d'explotació, núm. de visat 6158/2022 en data 2 de març de 2022.  
  
Tercer  
Aprovar el Pla de restauració integral, núm. de visat 6228/2022 en data 18 de febrer de 2022 de la concessió d'explotació derivada de permís d'investigació de recursos de la Secció C), denominada Serreta Llarga núm. 2355, del Registre Miner d'Alacant, en el terme municipal d'Alacant.  
La zona afectada per restauració integral, abasta les coordenades UTM ETRS89 reflectides en el resolc primer d'aquesta resolució.  
  
Les coordenades aprovades de les diferents fases d'explotació i restauració, que hi són coincidents, són les indicades a continuació:  
Quart  
Ordenar:  
· D'acord amb l'article 42.4 de Llei 21/2013, de 9 de desembre, d'avaluació ambiental la publicació en el Diari Oficial de la Generalitat Valenciana un extracte d'aquesta resolució.  
· D'acord amb l'article 101.5 del Reglament general per al règim de la mineria, aprovat per l'RD 2857/1978, de 25 d'agost, la publicació d'aquesta resolució en el Butlletí Oficial de la Província d'Alacant i en el Diari Oficial de la Generalitat Valenciana.  
· La publicació en el lloc web d'aquesta conselleria https://cindi.gva.es/va/web/energia/informacio-publica-de-mines, de conformitat amb el que es disposa en l'article 6.7 del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres.  
  
· La notificació d'aquesta resolució a CEMEX España Operaciones, SLU  
· La comunicació d'aquesta a:  
1. Ajuntament d'Alacant.  
2. Direcció General de Medi Natural i d'Avaluació Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica.  
3. Així com a la resta d'administracions o organismes públics i empreses del servei públic o serveis d'interés general que han intervingut, o han pogut intervindre, en el procediment d'aprovació.  
· Donar trasllat d'aquesta resolució al Servei Territorial d'Indústria, Energia i Mines d'Alacant.  
  
Condicions especials  
Primera. Les labors d'explotació i de restauració s'autoritzen exclusivament dins de la superfície referenciada en el resol primer d'aquesta resolució, en compliment amb el condicionat per ADIF, segons antecedent quart d'aquesta resolució.  
Segona. El concessionari queda compromés al compliment de totes aquelles obligacions que li corresponguen o es deriven de la Resolució de la Direcció General d'Indústria i Energia de data 15 de gener de 1993 en tant que no hagen sigut modificades per aquesta resolució, mitjançant la qual s'atorga la concessió d'explotació derivada del permís d'investigació Serreta Llarga núm. 2355 del Registre Miner de la província d'Alacant.  
Tercera. Aquesta autorització s'atorga exclusivament a favor de CEMEX España Operaciones, SLU, per a l'extracció de calcàries i margues, que deurà:  
1. Complir les condicions ambientals, les mesures correctores i compensatòries, així com la resta de les determinacions establides en la declaració d'impacte ambiental (d'ara en avant DIA) de data 14 de juliol de 2017, del director general de Medi Natural i d'Avaluació Ambiental.  
  
2. Complir les condicions establides en l'informe en matèria d'ordenació i gestió forestal emés per la Direcció General del Medi Natural el 24 de juliol de 2013, en el qual s'indica que al costat de l'explotació i la seua ampliació actual existeixen uns fronts antics, plaça de pedrera i antiga planta de trituració amb una superfície afectada de 12,57 Hectàrees que queden inclosos per a la seua restauració i que ha de ser realitzat en un període màxim de 10 anys.  
3. En el termini d'1 mes, presentar en el Servei Territorial d'Indústria, Energia i Mines d'Alacant, l'actualització del document sobre seguretat i salut, segons el que s'estableix en l'Ordre ITC/101/2006, de 23 de gener, i l'Ordre TED/252/2020, de 6 de març, que regulen el contingut mínim i estructura del document sobre seguretat i salut per a la indústria extractiva.  
4. En el termini d'un mes, replantejar i amollonar els vèrtexs de la poligonal autoritzada, excloent la superfície de zona de protecció de l'AVE.  
Quarta. El titular de la concessió minera continua sotmés a totes aquelles prescripcions, condicions especials i altres imposicions que s'hagen establit per a l'explotació per l'autoritat minera competent des del seu atorgament.  
Cinquena. Per a la realització de labors d'explotació en qualsevol altra àrea de la concessió d'explotació, fora del perímetre atorgat, haurà d'obtindre's la preceptiva autorització, prèvia aportació i tramitació reglamentària dels projectes d'explotació, Pla de restauració integral i estudi d'impacte ambiental, referits a la nova zona en la qual es pretenga explotar, així com, en el seu cas, l'oportú instrument d'ordenació urbanística.  
Sisena. El titular haurà de presentar en l'STIEMA, documentació acreditativa d'haver establit les corresponents garanties de restauració, que asseguren el compliment del Pla de restauració integral que ara s'aprova, de conformitat amb el que s'estableix en la vigent legislació sobre restauració de l'espai natural afectat per les activitats mineres.  
  
Aquestes garanties es constituiran davant els òrgans corresponents de la conselleria competent en matèria d'hisenda i a favor de la conselleria competent en matèria de medi ambient.  
A aquest efecte, la quantitat a depositar abans de l'inici dels treballs en qualsevol de les fases de restauració previstes, totes aquestes amb una duració de 6 anys, correspondrà a una quantia equivalent a la totalitat de cada fase, que incloent l'IVA en concret es correspon amb:  
  
- Fase 1: 85.482,93 -  
- Fase 2: 177.477,95 -  
- Fase 3: 177.387,97 -  
- Fase 4: 90.833,47 -  
- Fase 5: 2.075.750,95 -  
Igualment, en el termini màxim de dos mesos a comptar des de la notificació d'aquesta resolució, l'interessat haurà de depositar les garanties econòmiques de restauració corresponents a les fases esmentades, tot això sense perjudici de les garanties econòmiques que estiguen degudament acreditades en l'actualitat i que minoraran oportunament la quantitat anterior. La quantitat indicada anteriorment serà actualitzada en forma i termini conforme a la regulació aplicable.  
Setena. La falta de depòsit o actualització de les garanties de restauració en els terminis legalment establits, podrà ser causa suficient per a iniciar el procediment de caducitat de la concessió d'explotació atorgada.  
L'incompliment greu o molt greu dels condicionats impostos en la DIA de data 14 de juliol de 2017, o de les condicions de l'informe del Servei d'Ordenació i Gestió Forestal en data 24 de juliol de 2013, o del Pla de restauració integral que ara s'aprova, també pot constituir causa de caducitat de la concessió i motivar l'execució de les garanties de restauració, així com l'exigència de responsabilitat a la persona titular d'aquesta o, en el seu cas, a l'entitat explotadora.  
  
Huitena. Els treballs de restauració s'executaran, en el que no s'oposen a les condicions especials imposades en aquesta resolució i segons el Pla de restauració integral d'explotació minera denominada Serreta Llarga núm. 2355, núm. visat 6228/2022 en data díhuit de febrer de 2022, en el terme municipal d'Alacant, informat favorablement en matèria forestal, en data 3 d'agost de 2013, així com les condicions imposades, mesures correctores i mesures compensatòries establides en la declaració d'impacte ambiental de data 14 de juliol de 2017; en la Llei 22/1973, de 21 de juliol, de mines; en el Reial decret 2857/1978, de 25 d'agost, pel qual s'aprova el Reglament general per al règim de la mineria; en el Reial decret 1389/1997, de 5 de setembre, pel qual s'aproven les disposicions mínimes destinades a protegir la seguretat i la salut dels treballadors en les activitats mineres; en el Reial decret 863/1985, de 2 d'abril, pel qual s'aprova el Reglament general de normes bàsiques de seguretat i instruccions tècniques complementàries; en la Llei 31/1995, de 8 de novembre, de prevenció de riscos laborals i la seua normativa de desenvolupament; així com en les disposicions en matèria de restauració del medi ambient natural i altres disposicions legals que li siguen aplicable.  
  
En qualsevol cas, els treballs de restauració a desenvolupar en la concessió minera Serreta Llarga núm. 2355, segons el Pla de restauració Integral aprovat en aquesta resolució, hauran d'estar executats a la finalització de la vigència de la concessió minera afectada, sense perjudici de les pròrrogues que pogueren autoritzar-se per a aquesta concessió minera.  
Novena. Qualsevol modificació de la restauració presentada que altere el contingut dels projectes ambientalment avaluats haurà de comptar, prèvia tramitació reglamentària, amb l'oportuna autorització de l'administració minera.  
Desena. De conformitat amb el que es disposa en l'article 7 del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, l'entitat explotadora haurà de revisar el Pla de restauració cada 5 anys. En el cas que s'hagen produït canvis o existisquen modificacions substancials, haurà d'actualitzar aquest Pla de restauració per a la seua adaptació al citat reial decret i, en el seu cas, al Decret 82/2005, de 2 d'abril, del Consell de la Generalitat Valenciana, d'ordenació ambiental d'explotacions mineres en espais forestals de la Comunitat Valenciana, havent de procedir, així mateix, adequar i presentar les corresponents garanties de restauració conforme al pressupost calculat en el referit Pla de restauració modificat.  
  
Així mateix, si a conseqüència de la revisió del Pla de restauració es modificara el Projecte d'explotació autoritzat, el Pla de restauració modificat s'haurà d'acompanyar, amb vista a la seua tramitació reglamentària i aprovació si escau, del corresponent Projecte d'explotació revisat i de l'oportuna documentació ambiental per a la seua avaluació per la conselleria competent en matèria d'impacte ambiental.  
  
Onze. L'atorgament de la primera pròrroga de vigència de la concessió d'explotació derivada de permís d'investigació denominada Serreta Llarga núm. 2355, autorització del projecte d'ampliació de la superfície d'explotació i l'aprovació del Pla de restauració integral de la citada concessió minera s'entén sense perjudici de tercers, i no exclou qualssevol altres autoritzacions o llicències que l'interessat haja d'obtindre en virtut de les disposicions legals que siguen aplicable, i en particular, quan siga procedent, la corresponent a l'ocupació temporal de muntanya d'utilitat pública.  
El Servei Territorial d'Indústria, Energia i Mines d'Alacant, en relació amb aquesta resolució, realitzarà les anotacions pertinents en el llibre registre de drets miners i efectuarà l'oportuna notificació a l'Administració d'Hisenda, a l'efecte del cànon de superfície.  
  
Dotze. Es notificaran al Servei Territorial d'Indústria, Energia i Mines d'Alacant qualsevol treball o servei amb empreses o terceres persones.  
Aquesta resolució no és definitiva en via administrativa i contra aquesta podrà interposar-se recurs d'alçada davant la Secretaria Autonòmica d'Economia Sostenible, Sectors Productius, Comerç i Consum, en el termini d'un mes, comptador des de l'endemà de la seua notificació, d'acord amb el que s'estableix en els articles 121 I 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 de juny de 2022.- La directora general d'Indústria, Energia i Mines: Silvia Cerdá Alfonso.  
  
  
Annex  
  
· Informe de la Direcció General del Medi natural de la Conselleria d'Infraestructures, Territori i Medi Ambient de data 24.07.2013, sobre el Pla de Restauració Integral de l'ampliació dels recursos de la Secció C), denominada «Serreta Llarga» núm. 2355, en el terme municipal d'Alacant (Alacant).  
  
· Declaració d'Impacte Ambiental de la Direcció General del Medi natural i d'Avaluació Ambiental de data 14.07.2017 sobre la legalització i ampliació d'explotació minera en la concessió d'explotació de recursos de la Secció C) de la Llei de Mines, denominada «Serreta Llarga» núm. 2355, en el terme municipal d'Alacant.